[-------------------------] [κα]ι εξεσται [τοις ναοποιοις επεγδιδοναι τα] κατα[λοιπα των] εργων ου αν βουλωνται. και εαν μεν υπερευρηι τα κατα[λοιπα τ]ων εργων των επαναπωλων του εξ αρ[χ]ης ευρεματο[ς] [υ]περ ων αν την δοσιν εχηι των αδετων η αμολυβ[δ]οχοητω[ν η] ανεπισ[τατ]ων η ακαταξεστων η μηπω κειμενων πλην [ο] αν ευρηι ο λιθος εκαστος αυτο και ημιολιον αποτινετω ο [εργω]νης εαν δε η το ισον η ετι ελαττον ευρηι του εξ αρχης οσο[υ] εξ αρχης εξεδοθη απαν αυτο και ημιολιον αποτινετω ο εργ[ωνης]. μηδε καταβλαπτετω μηθεν των υπαρχοντων εργων π[ερι] τον ναον ο εργωνης εαν δε τι καταβλαψηι ακεισθω τοις ι[διοις] [α]νηλωμασι δοκιμως εγ χρονωι οσωι αν οι ναοποιοι ταξω[σιν]. [κα]ι εαν τινα υγιη λιθον διαφθειρηι κατα την εργασιαν ο της θε[σε]ως εργωνης ετερον αποκαταστησει δοκιμον τοις ιδιοις αν[ηλωμα]σιν ουθεν επικωλυοντα το εργον ο δε διαφθαρεις λιθος [ιερος] [εστω]. αν δε μη αποκαθιστηι τον αντι του διαφθαρεντος λιθον ε[αν τε] [μη ακητ]αι το καταβλαφθεν και ταυτα επεγδωσουσιν οι ναοπ[οιοι το δε] γενομενον ανηλωμα εις ταυτα αποτεισ[ε]ι αυτο και [ημιολιον] ο εργωνης και οι εγγυοι. εαν δε κατα φυην η κατ αλλο τ[ι των] [γεγρ]αμμενων εγκληματων διαφθαρηι τις των λιθων αζη[μιος] [εσ]τω κατα τουτο ο της θεσεως εργωνης. τα δε επιτιμ[ια] μεν απαντα εαν τινα γινηται επι τοις εργοις τοις [εκδιδομενοις κ]ατα τη[ν συγγραφη]ν πραξουσιν [οι ναοποιοι --].
Boiotia — Lebadeia — 2nd c. BC
 2nd c. BC